**8. ura Zgodnji kapitalizem**

Pozdravljeni, učenci,

vesela sem bila našega srečanja na zoomu v tako velikem številu. Pohvaljeni!

**Za začetek naj vas spomnim:**

* **vsi, ki mi še niste poslali Napoleona, to storite**
* **vsi mi pošljite obe nalogi o baroku**
* **do naslednje srede, 15. 4., rešite preverjanje,** ki sem vam ga pred časom poslala (od absolutizma do Ilirskih provinc, torej celotno poglavje) – na zoomu bomo snov tako ponovili in utrdili.

**Kaj pa danes?**

Za začetek poiščite drugi del SDZ, saj je prvi že končan! ☺

Lotili se bomo nove širše teme – **INDUSTRIALIZACIJE** (začetkov industrijske proizvodnje, razvoja in širjenja industrije) ter sprememb, ki jih je ta prinesla na številna področja človekovega življenja.

A preden do tega pridemo, se moramo v času vrniti nazaj, v čas geografskih odkritij, ko so bili postavljeni temelji industrializacije. Govorimo o času ZGODNJEGA KAPITALIZMA, torej času, ko so bili postavljeni njegovi temelji.

In sedaj »odpri predal za DKE« in se spomni, kaj si se o kapitalizmu naučil.

**Navodilo:**

1. V SDZ – drugi del, preberi, podčrtuj in reši naloge na str. 6 – 10.
2. V zvezek napiši nov večji naslov **INDUSTRIALIZACIJA** in pod njim še navaden naslov čez eno vrsto, **ZGODNJI KAPITALIZEM.**
3. Zapis vas čaka na [padletu.](https://padlet.com/Nevenka/gkrjcthresty) Če ti čas dopušča, naredi danes, drugače pa do naslednje ure, ki bo prihodnjo sredo (v ponedeljek je praznik).
4. Za tiste, ki želijo več, je tam tudi DL (NEOBVEZEN). Gre bolj za preverjanje, nekaj zanimivosti za splošno razgledanost, tri premetanke. Če se boste odločili in ga rešili, mi rešitve (10 besed in en stavek) pošljite na mail.

Zelo priporočam, da si kasneje snov preberete tudi v učbeniku (str. 116 – 117).

Uspešno delo vam želim in pazite nase!

Nevenka Šega